Številka: 10025-58/2024-2611

Datum: 1. 8. 2024

Na podlagi 56. člena Zakona o javnih uslužbencih (Uradni list RS, št. 63/07–uradno prečiščeno besedilo, 65/08, 69/08 – ZTFI-A, 69/08 – Zzavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb; v nadaljnjem besedilu: ZJU) in drugega odstavka 18. člena Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) v zvezi s 25. členom Zakona o delovnih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS), Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana, objavlja prosto delovno mesto

**Strokovni sodelavec VII/2-I v Direktoratu za družino (šifra DM 14138)**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* Končano visokošolsko univerzitetno izobraževanje (prejšnje)/visokošolska univerzitetna izobrazba (prejšnja), magistrsko izobraževanje (druga bolonjska stopnja)/magistrska izobrazba (druga bolonjska stopnja), magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja),
* najmanj 8 let delovnih izkušenj,
* znanje uradnega jezika.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Za delovna mesta oziroma nazive, za katere se ne zahteva specializacija, magisterij znanosti ali doktorat, zahteva pa se univerzitetna izobrazba ali visoka strokovna izobrazba s specializacijo oziroma magisterijem znanosti, se predpisane delovne izkušnje skrajšajo za tretjino v primeru, da ima kandidat magisterij znanosti, doktorat oziroma zaključen specialistični študij.

Zahtevane delovne izkušnje se skrajšajo za eno leto v primeru, da ima kandidat opravljen pravniški državni izpit oziroma pravosodni izpit.

Delovno področje:

* organiziranje, vodenje in nadzor nad delom, vezanim na izvajanje projektov sofinanciranih iz evropskih skladov,
* izvajanje zahtevnejših strokovnih nalog na delovnem področju, vezanih na izvajanje projektov sofinanciranih iz evropskih skladov,
* sodelovanje pri izvedbi postopkov, pripravi gradiv in vodenju evidenc,
* priprava pisanj, informacij, gradiv, poročil in analiz,
* vodenje zahtevnejših postopkov z delovnega področja,
* opravljanje drugih nalog podobne zahtevnosti.

Izbrani kandidat bo opravljal dela in naloge vezana na pripravo in izvajanje javnih razpisov, neposrednih potrditev operacij, evidenčnih in ostalih naročil, vezanih na pripravo in izvajanje projektov. V okviru priprave projektov bo izbrani kandidat organiziral medsebojno sodelovanje in

usklajevanje notranjih organizacijskih enot in sodelovanje z drugimi organi za pripravo in izvedbo projektov v pristojnosti ministrstva. Izbrani kandidat bo izvajal vsebinske preglede, spremljanje in spremembe dokumentacije projektov, ki se izvajajo. Sodeloval bo v strokovnih komisijah za oceno prijav v javnih razpisih ministrstva in drugih vsebinskih nalogah, vezanih na projektno vodenje različnih projektov iz področja dela ministrstva.

Prijava mora vsebovati:

* izjavo kandidata o izpolnjevanju pogoja glede zahtevane izobrazbe, iz katere mora biti razvidna raven in smer izobrazbe ter datum (dan, mesec, leto) zaključka izobraževanja, pridobljen strokovni naziv in izobraževalna ustanova, pri kateri je bila izobrazba pridobljena,
* opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj: kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, ter kratko opiše delo, ki ga je opravljal pri tem delodajalcu ter navede raven zahtevnosti dela (raven zahtevane izobrazbe za opravljanje dela),
* izjavo kandidata glede znanja uradnega jezika,
* izjavo kandidata, da za namen tega postopka dovoljuje organu, ki objavlja prosto delovno mesto, pridobitev podatkov iz uradnih evidenc.

Zaželeno je, da prijava vsebuje izpolnjen obrazec iz priloge ter da kandidat v njej poleg formalne izobrazbe navede tudi druga znanja in veščine, ki jih je pridobil.

Z izbranim kandidatom bo sklenjeno delovno razmerje za nedoločen čas, s polnim delovnim časom in trimesečnim poskusnim delom. Izbrani kandidat bo delo opravljal v uradnih prostorih na sedežu delodajalca.

Kandidat vloži prijavo v pisni obliki, na naslov **Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana**, ali v elektronski obliki, na elektronski naslov: **gp.mddsz@gov.si**, z označbo: **»Strokovni sodelavec VII/2-I v Direktoratu za družino (šifra DM 14138)«** in sicer v roku **8 dni** po objavi na spletišču državne uprave GOV.SI ter na Zavodu Republike Slovenije za zaposlovanje.

Kandidati bodo o izbiri pisno obveščeni najkasneje v šestdesetih dneh po zaključenem postopku izbire.

Informacije o izvedbi postopka dobite pri Tini Kokalj na tel. št. (01) 369 7618, o delovnem področju pa pri Sabini Rupnik Suhadolnik na tel. št. (01) 369 7926.

V tem besedilu uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

 Luka Mesec

 minister

 Po pooblastilu:

 Natalija Pogorevc

 generalna sekretarka